Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er kvinne, bor i kommunen. Er i dag informasjonssikkerhetsansvarlig i Sandnes kommune

Faglig bakgrunn: Prosjektledelse og ledelse fra BI

Arbeidserfaring: Bank, IT rådgiver privat sektor, IT sjef i Sandnes kommune (siste 18 år)

1. **Kan du beskrive din tilnærming til begrepene risiko og sårbarhet?**

Vi er veldig sårbare med alle våre digitale hjelpemidler alt fra fagsystemer til sensorikk og digitale plattformer. Det vil si vi nyter godt av alle disse systemene og hjelpemidlene, men om de blir tatt bort fra oss relativt plutselig, har vi ikke alltid en backup løsning klar. Det er sårbarhet. Når det gjelder risiko – ser jeg at det er muligheter for at nettopp dette kan inntreffe – det blir risiko for meg.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Har deltatt i analysearbeid tidligere da knyttet til IT område. Er i min nye rolle mer aktiv i det å lage ros-analyser knyttet til informasjonssikkerhet.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Ja, her må vi erkjenne usikkerhet. Det er mange forhold som kan bidra til dette. Både faglig, organisatorisk og system.

1. **Er helhetlig risiko- og sårbarhetsanalyse viktige for kommunale rapporter?**

Ja, det tror jeg absolutt. Tenker at dette er svært viktig i forhold til hvordan byen skal utvikle seg. Her er alle tjenesteområdene sin virksomhet også aktuell.

1. **Har du et forhold til risikostyring og dette begrepet?**

I praksis vil risikostyring f. eks være at man kan bevege seg digitalt, med en viss risiko og samtidig ha god kunnskap om de farer man kan utsette seg for i det digitale rom.

Men det er ikke nødvendigvis et uttrykk jeg bruker daglig.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Her vil jeg nevne NSM som en viktig aktør, Norsis og Dffi som nasjonale aktører innfor informasjonssikkerhet.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Knyttet til informasjonssikkerhet vil jeg trekke frem den nye sikkerhetsloven. Også GDPR og personlovforordningen. Ellers oppfatter jeg det som at innenfor samfunnssikkerhet er det flere andre lover og forskrifter som regulerer dette.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Ja, for min del oppfatter jeg det slik. Det arbeidet jeg har deltatt i opplever jeg at fokuset med å ha ting på stell er tydelig.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

For meg er back up robust. Som eksempel tenker Lyse El nett på to strømførende linjer samtidig. Om den ene faller ned kan den andre ta over. Det er slik jeg tenker om robust.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Jeg tror det er veldig individuelt, noen tjenesteområder har nok mer fokus på dette en andre. Opplever det som teknisk er proaktive her.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

I Sandnes foregår det mange større arrangementer med store folkemengder både unge og eldre, dette er sårbart og utsatt for mulige hendelser. Kommunen er stor i utstrekning og areal med spredte bysentre kan være en sårbarhet.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Slik jeg ser det er det kapitalen som påvirker mest. Om det ikke er økonomisk vilje blir det ikke utbygging. I mange tilfeller tror jeg at bilde kan være 70/30 i favør av private aktører.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Dette med fortetting og satsing på Indre Vågen har vært positivt. Dette får innbyggerne til å bruke byen mer, og skaper en sterkere by- identitet.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Her jeg usikker, Sandnes kommune har hatt en veldig sterk befolkningsvekst disse årene, det er brukt mye ressurser på utbygging av skoler og barnehager samt demografiske forhold. Fokuset har nok vært mer på veksten enn på sikkerhetsstyringen.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Jeg er bekymret for en negativ demografisk utvikling i forbindelse med økt fortetting. Om det blir en uheldig sammensetting kan man oppleve gjengproblemer og kriminalitet. Her er det viktig med gode fritidstilbud for å forebygge en slik uønsket utvikling.

En helt annen sak er hvordan det nye 5G nettet vil påvirke folkehelsen og strålefare. Hva vet vi om konsekvensene av dette?